《送括苍王罕成母丧归》
明代·郑真

丹符拜领过长沙，老觉萧萧两鬓华。圣主恩深频得禄，慈亲讣远急还家。

仙游怅望云天鹤，反哺愁听月树鸦。江广岁寒冰雪苦，缤纷清泪湿衰麻。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。